SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af generalforsamling den 18.3.2019**

Tilstede var 13 deltagere.

1. **Valg af dirigent og referent**

Torben Jørgensen valgt som dirigent og Niels Jensen valgt som referent.

1. **Valg af stemmetællere**

Claus Bachmann og Dennis Dysted blev valgt.

1. **Bestyrelsens beretning**

Vandkvalitet, Eurofins har ved måling foretaget i Februar 2019 konstateret for højt indhold for “turbiditet” uklarhed i vandet, kan forårsages af flere forhold, og et for lavt iltindhold i vandet.

Fr. Dahlgaard skifter en defekt ventil og forventer det løser problemet, vi har bestilt en ny analyse.

Der vil blive undersøgt for flere nye stoffer i de kommende år.

I 2016 og 2017 havde vi to omkostningskrævende brud på ledninger i vejen, det var vi forskånet for i 2018.

Som et led i fornyelsen af ledninger er der etableret en ny målerbrønd Englerupvej 61 samtidig kunne vi undersøge kvaliteten af de eksisterende ledninger.

Vandspild har været et tilbagevendende problem, igen i 2018 har det været for stort, Fr Dahlgaard mener vandspildet skyldes defekte målere, vi får skiftet den måler der måler mængden af oppumpet råvand. Vi får tilbud på ny analog måler og digital måler.

Vandværket har fået en ny hjemmeside der er nemmere at vedligeholde.

Der er etableret et vandråd i Lejre kommune, som vi er en del af, det er en sammenslutning af vandværker i kommunen. Vandrådet arrangerer flere gode temaaftener om aktuelle vandværksproblemstillinger.

LER registret (ledningsejerregistret) skal digitaliseres senest år 2022 vi skal sørge for at vores ledninger bliver digitaliseret og registreret i LER.

Ansvarsfordelingen er nu præciseret i forhold til forsyningsledninger, stikledninger og målere, der er illustrationer på Vandværkets hjemmeside. Der har hidtil været en kutyme i vandværket der ikke har fulgt gældende lovgivning på området, vi har altid sagt, at frem til måler er Vandværkets ansvar, det er vi blevet opmærksom på ikke er helt korrekt.

Folketinget har i Januar 2019 indgået en BNBO aftale (boringsnære beskyttelsesområder) der betyder at sprøjteforbudet omkring vandboringer udvides.

Kommunen skal indenfor tre år kortlægge zonerne.

Vandværket skal betale lodsejerne kompensation, det kommer til at koste hver husstand omkring 12,- kr.

Vandet vil blive screenet for yderligere stoffer.

Der vil blive indført forbud mod salg af pesticider til private.

Kåre og Niels brugte en lørdag på at besøge flere der ikke havde betalt til tiden.

Torben Jørgensen havde spørgsmål til beretningen om ansvarsfordelingen af vandledningerne.

Kåre svarede vi har forespurgt FVD (Danske Vandværker) og deres juridiske eksperter har givet helt entydigt svar, det var i modstrid med vores hidtidige praksis.

Lars Nørgård foreslog at vores procedure skal være ens, og det var en samlet bestyrelse enig i, bestyrelsen vil udarbejde nogle retningslinjer, så vi sikre alle er lige stillet, de vil blive fremlagt på næste generalforsamling.

Claus Bachmann spurgte hvornår de nye målerbrønde vil blive etableret, kåre svarede når der bliver plads i budgettet.

1. **Det reviderede regnskab forelægges til godkendelse**

Regnskab fremlagt ved Jytte.

Claus Bachmann forslog at vi nedlægger vores hjemmeside for at få en økonomisk gevinst, Kåre svarede, interessenterne skal kunne tilgå oplysning om vandkvalitet, seneste prøver, indmelding af målertal, og lignende.

Linda Bachmann spurgte hvorfor vi havde så meget tilgodehavende, Jytte svarede, grundet regnskabsmæssige omstændigheder.

Regnskabet godkendt.

1. **Budget for det kommende år forelægges til godkendelse**

Budget fremlagt ved Jytte.

Budget godkendt.

1. **Takstblad for det kommende år forelægges til godkendelse**

Takstblad fremlagt ved Jytte ingen ændringer.

Takstblad godkendt.

1. **Behandling af indkomne forslag:**

Bestyrelsens forslag om ekstra indbetaling på 2x500,-kr til realisering af investeringsplan.

Kåre fremlagde bestyrelsens forslag om ekstra indbetaling til finansiering af investeringsplanen.

Jens Wortmann (tidligere formand og mangeårigt medlem af Vandværkets bestyrelse) fortæller hvordan vandværket i 1982 anlagde ny ledning på marken bag Englerupvej mod motorvej.

Torben Jørgensen kommenterede at investeringsplanen virker både fornuftig og ansvarlig.

Forslaget godkendt.

1. **Valg af medlemmer og suppleanter til bestyrelsen**

På valg til bestyrelsen

Kåre Madsen (modtager genvalg)

Genvalgt.

Niels Jensen (modtager genvalg)

Genvalgt.

Allan Sørensen (modtager genvalg)

Genvalgt.

Suppleanter:

Erik Damgård (modtager genvalg)

Genvalgt.

Carsten Pedersen (modtager genvalg)

Genvalgt (ved fuldmagt)

1. **Valg af revisor og suppleant**

Revisorer:

Torben Jørgensen (modtager genvalg)

Genvalgt.

Lars Nørgård (modtager genvalg)

Genvalgt.

Revisorsuppleant:

Linda Bachmann (modtager genvalg)

Genvalgt.

Jytte takkede Lars Nørgård for en god og mangeårig indsats som revisor for vandværket, og overbragt en vingave.

**10.Evt.**

Intet.

 Kåre takkede bestyrelsen for godt arbejde i det forgangne år.

 Torben Jørgensen takkede ligeledes bestyrelsen for godt

 arbejde og god ro og orden.

Referent

Niels Jensen